Cao Pi kunne altså samle krefter og spille sine to sørlige rivaler ut mot hverandre. Sun Quan ville ikke risikere noen tofrontskrig og søkte derfor å få i stand en forståelse med keiseren. Han tilbød seg å bli keiserens vasall, men Cao Pis rådgiver Liu Ye foreslo et eroberingsfelttog mot Sun Quan, som måtte slå ut mot to fronter. Keiseren vegret seg imidlertid mor dette og aksepterte Sun Quans undergivenhet. Han utnevnte ham til prins av Wu og overrakte ham de ni æresbevisninger.